তার আর কিছু বলা হলো না। মেমোন্টিয়ার শান্ত কণ্ঠে বললেন- ডোন্ট ওরি মাই ডিয়ার। তোমার ব্রেনের ডিভাইস ঠিকমত কাজ করছে বলেই ইনটেনসিটি গ্রাফের কাজটা অটোরানে রেখে সিসি রেকর্ডিংয়ে ছেড়ে আসতে পেরেছো। নইলে আজ তোমার চাকরিটা আর বাঁচানো যেত না। তবে তুমি এখানে না এলেও চলতো। আমি ইতোমধ্যেই প্লানেট ওয়েভ থেকে তোমার কাছে পাঠানো ইনফরমেশনটার বিস্তারিত জেনেছি। আর সেজন্য যা ব্যবস্থা নেবার সেটাও নিয়ে সেরেছি। শুধু অপেক্ষা করছিলাম মহামান্য প্রিমিয়ার কখন সময় বরাদ্দ করেন।